- Hindi News
- एक क्राइम जो हुआ ही नहीं उसके लिए पिता और तीन बेटे पांच माह से जेल में
एक क्राइम जो हुआ ही नहीं उसके लिए पिता और तीन बेटे पांच माह से जेल में
रिपोर्टर अजय तिवारी और गवेंद्र मिश्रा ने इस फर्जी अपहरण की पड़ताल की तो सामने आया खादी और खाकी के एक षड्यंत्र का पूरा सच।
रांची/धनबाद। विक्की दास 26 दिसंबर, 2012 को लापता हुआ। पिता काजल दास ने तोपचांची थाने में अपहरण की लिखित शिकायत दी। आम शिकायतों पर तीन - तीन दिनों तक चुप रहने वाली पुलिस, यहां दो घंटे में ही रेस हो गई। बेहाल पानी, बिजली और सड़क पर कुछ न बोलने वाले नेता आरोपियों की गिरफ्तारी की मांग पर नारेबाजी करने लगे। आंदोलन शुरू हो गया। पुलिस ने ऐसी दबिश बनाई, जैसे कोई आतंकवादी फरार हो गया हो। पुलिस ने दो माह के अंदर ही चार्जशीट सौंप कर कुर्की की प्रक्रिया शुरू कर दी।
बरामदगी की कोशिश 6 बार, गिरफ्तारी के लिए मारे 17 बार छापे
अनुसंधानकर्ता ने विक्की की बरामदगी के लिए छह बार मूवमेंट किया। वहीं आरोपियों को पकडऩे के लिए 17 बार छापे मारे। अंतत: आरोपियों को कोर्ट में सरेंडर करना पड़ा। साफ है विक्की की बरामदगी लक्ष्य था ही नहीं। पुलिस का लक्ष्य आरोपियों को जेल भेजना था।
घर लौटे विक्की के 164 का बयान अपने पक्ष में कराने के लिए पुलिस उस पर दबाव बना रही है। इसके लिए उसके माता-पिता का सहारा लिया है। उसे उनके साथ ही हिरासत में रखा गया। जो नियमत: गलत है।
tgl_Latn hin_Deva hin_Deva hin_Deva hin_Deva bho_Deva hin_Deva hin_Deva